PLAN SLAGANJA PALETIZIRANOG TERETA

Formiranje paletnih jedinica je postupak kojim se omogućava održavanje kompaktnosti tovara međusobno i u odnosu na paletu kako bi se očuvao i održao integritet tako formiranog tereta tokom daljnjeg rukovanja i transporta.

Postoji 5 osnovnih metoda kojima se ostvaruje obrazovanje paletnih jedinica:

1. SLAGANJEM: međusobnim ukrštavanjem kutija ili vreća
2. LIJEPLJENJEM: vrelim rastvorom ljepka, trakama ili samoljepljivim trakama koje se koriste za povezivanje tovara međusobno i u odnosu na paletu
3. POVEZIVANJEM: koncem, čeličnom žicom, plastičnim trakama omotava se teret u čvrst kompaktan teret na paleti
4. PAKOVANJEM: drvenim ili metalnim sanducima, žičanim korpama
5. FOLIJAMA: postavljaju se zagrijane preko tereta i paleta, a zatim se hlade pri čemu dolazi do skupljanja folije preko tereta. Folije se istežu i omotavaju oko paleta i tereta što formira i štiti paletnu jedinicu.





OBLIKOVANJE PALETNE JEDINICE

Dopuštena visina od 970 mm prilagođena je istovremenom pretovaru dvije palete kroz vrata standardnog vagona UIC. Vanjske dimenzije 900 X 1300 mm određuju tlocrt slobodne površine za smještaj palete na vozilu ili u skladištu.

Za oblikovanje paletiziranih jedinica najpogodnija je ambalaža prizmatičnog oblika, sa dimenzijama koje popunjavaju dopušteni prostor palete bez bez praznina. Ambalaža prizmatičnog oblika stoji stabilno na paleti bez dodatnog osiguranja, dok roba nepravilnog oblika mora biti posebno osigurana. Ambalaža cilindričnog oblika mora biti povezana ili osigurana specijalnim podmetačima.

Slaganje ambalaže na paletama (Formiranje paletnih jedinica) može se obavljati ručno ili uz primjenu mašina sa djelimičnom ili potpunom automatizacijom rukovanja. Primjena mašina za formiranje i rasformiranje paleta omogućava kompletiranje automatizovanih proizvodnih postupaka u protočnom procesu.

Zbog stabilnosti, kutije na paleti se slažu naizmjenično u pojedinim slojevima, što omogućuju dva transportera za sortiranje ambalaže na ulazu.









Na slikama su prikazani različiti načini slaganja ambalaže na ravnim paletama i njihovo osiguranje zbog stabilnosti.